CELEX: 22007D0076
Language: hu
Date: 2007-07-06 00:00:00
Title: Az EGT-Vegyesbizottság 76/2007 határozata ( 2007. július 6. ) az EGT-megállapodás II. mellékletének (Műszaki előírások, szabványok, vizsgálatok és tanúsítás) módosításáról

13.12.2007   
            
            
               HU
            
            
               Az Európai Unió Hivatalos Lapja
            
            
               L 328/13
            
         
      AZ EGT-VEGYESBIZOTTSÁG
   
   76/2007 határozata
   (2007. július 6.)
   az EGT-megállapodás II. mellékletének (Műszaki előírások, szabványok, vizsgálatok és tanúsítás) módosításáról
   AZ EGT-VEGYESBIZOTTSÁG,
   tekintettel az Európai Gazdasági Térségről szóló megállapodás kiigazításáról szóló jegyzőkönyvvel módosított, az Európai Gazdasági Térségről szóló megállapodásra (a továbbiakban: a megállapodás) és különösen annak 98. cikkére,
   mivel:
   
               (1)
            
            
               A megállapodás II. mellékletét a 2006. január 27-i 3/2006 EGT-vegyesbizottsági határozat (1) módosította.
            
         
               (2)
            
            
               A meghatározott feszültséghatáron belüli használatra tervezett elektromos berendezésekre vonatkozó tagállami jogszabályok összehangolásáról szóló, 2006. december 12-i 2006/95/EK európai parlamenti és tanácsi irányelvet (2) bele kell foglalni a megállapodásba.
            
         
               (3)
            
            
               A 2006/95/EK irányelv hatályon kívül helyezi a megállapodásba foglalt 73/23/EGK tanácsi irányelvet (3), amely ebből következően a megállapodást illetően hatályát veszti.
            
         
               (4)
            
            
               A 73/23/EGK irányelv alkalmazásáról szóló több bizottsági közlemény szintén feleslegessé vált, amelyeket ebből következően el kell hagyni a megállapodásból,
            
         A KÖVETKEZŐKÉPPEN HATÁROZOTT:
   1. cikk
   A megállapodás II. mellékletének X. fejezete a következőképpen módosul:
   
               1.
            
            
               A 7c. pontot (2004/108/EK európai parlamenti és tanácsi irányelv) követően a következő ponttal egészül ki:
               
                           „7d.
                        
                        
                           
                              32006 L 0095: az Európai Parlament és a Tanács 2006. december 12-i 2006/95/EK irányelve a meghatározott feszültséghatáron belüli használatra tervezett elektromos berendezésekre vonatkozó tagállami jogszabályok összehangolásáról (HL L 374., 2006.12.27., 10. o.).”
                        
                     
         
               2.
            
            
               Az 1. pont (73/23/EGK tanácsi irányelv), a 8. pont (C/184/79/1. o.: bizottsági közlemény), a 9. pont (C/107/80/2. o.: bizottsági közlemény), a 10. pont (C/199/80/2. o.: harmadik bizottsági közlemény), a 11. pont (C/59/82/2. o.: bizottsági közlemény), a 12. pont (C/235/84/2. o.: negyedik bizottsági közlemény), a 13. pont (C/166/85/7. o.: ötödik bizottsági közlemény), a 14. pont (C/168/88/5. o.: bizottsági közlemény), a 24. pont (C/210/92/1. o.: bizottsági közlemény) és a 25. pont (C/18/93/4. o.: bizottsági közlemény) szövegét el kell hagyni.
            
         2. cikk
   A 2006/95/EK irányelvnek az Európai Unió Hivatalos Lapjának EGT-kiegészítésében közzéteendő izlandi és norvég nyelvű szövege hiteles.
   3. cikk
   Ez a határozat 2007. július 7-én lép hatályba, feltéve, hogy az EGT-Vegyesbizottság a megállapodás 103. cikkének (1) bekezdésében előírt összes bejelentést megkapta (4).
   4. cikk
   Ezt a határozatot az Európai Unió Hivatalos Lapjának az EGT-re vonatkozó részében és EGT-kiegészítésében kell közzétenni.
   
      Kelt Brüsszelben, 2007. július 6-án.
      
         
            az EGT-Vegyesbizottság részéről
         
         
            az elnök
         
         Stefán Haukur JÓHANNESSON
         
      
   
   
      (1)  HL L 92., 2006.3.30., 22. o.
   
   
      (2)  HL L 374., 2006.12.27., 10. o.
   
   
      (3)  HL L 77., 1973.3.26., 29. o.
   
   
      (4)  Alkotmányos követelmények fennállását nem jelezték.